Օմիկրոնի դեմ կարելի է պայքարել այնպես, ինչպես Դելտա ենթատեսակի
Երեք չափաբաժինները լաբորատոր թեստերի արդյունքում չեզոքացնում են կորոնավիրուսի Օմիկրոն անվանումը կրող ենթատեսակին
Առողջապահության համաշխարհային կազմակերպության տարածաշրջանային տնօրենն առաջարկում է Օմիկրոն տարատեսակի դեմ պայքար մղել Դելտա տարբերակի նույն կայունացուցիչներով: Ռոյթերսի հաղորդման համաձայան, ԱՀԿ-ի Եվրոպայի տարածաշրջանային տնօրեն Հանս Կլյուգն ասել է, թե ‘’Դեկտեմբերի 6-ի դրությամբ անդամ 21 երկրներում գրանցվել է օմիկրոնի 432 հաստատված դեպք’’։ Նա ավելացրել է նաեւ, որ հավելյալ ապացույցներ են կուտակվում այն մասին, որ կորոնավիրուսի այս ենթատեսակը հաղթահարելու համար լավագույն միջոցը դելտա տարատեսակի դեմ կիրառվող եղանակն է: ‘’Հինգ կայունացուցիչներն են պատվաստումը, խթանիչը, դիմակ կրելը, օդափոխությունը և բուժման արձանագրությունները’’, ասել է նա: Ըստ ԱՀԿ-ի, դելտա տարբերակը մնում է գերիշխող ամբողջ Եվրոպայում և Կենտրոնական Ասիայում: Իսկ COVID-19-ի պատվաստանյութերը մնում են ծանր հիվանդությունների և այս հիվանդությունից մահերի նվազեցման գլխավոր գործոն: Կորոնավիրուսի Omicron ենթատեսակը կարող է մասամբ խուսափել Pfizer-ի և BioNTech-ի պատվաստանյութերի երկու չափաբաժինների պաշտպանությունից, ասում է Հարավային Աֆրիկայի Աֆրիկայի Առողջապահական Հետազոտական Ինստիտուտի լաբորատորիայի ղեկավարը: Reuters-ի հետ զրույցում Վիլեմ Հանեկոմն ասել է, որ թեև բացահայտումները ցույց են տալիս, որ Omicron-ը կարող է խուսափել անձեռնմխելիությունից, հետազոտողները դեռ կարծում են, որ պատվաստումը կպաշտպանի ծանր հիվանդություններից և մահվան դեպքերից: BioNTech-ը և Pfizer-ը չորեքշաբթի օրը հայտարարել են, որ COVID-19-ի դեմ իրենց պատվաստանյութերի երեք չափաբաժինները կարողացել են լաբորատոր թեստի միջոցով չեզոքացնել Omicron-ին: Անհրաժեշտության դեպքում նրանք կարող են Omicron-ի վրա հիմնված պատվաստանյութ մատակարարել 2022 թվականի մարտին: